Taroltak a békéscsabai kadetek a bajnokságon
Hétvégén a budapesti tornacsarnokban adtak randevút egymásnak az ország legjobb korosztályos tornászai.
Szombaton az ifjúsági és kadet korosztály szerbajnokságát tartották, vasárnap pedig az utánpótlás Budapest-, illetve vidékbajnokság keretében léptek a szerekhez.

A Torna Club Békéscsaba versenyzői közül a kadet korosztály számára sikerült jobban az első nap, akik a korlát kivételével valamennyi szeren begyűjtötték az aranyérmet, Szilágyi Nikolett ráadásul duplázni tudott. Az ifiknél a sérülése után visszatérő Szujó Dorka volt a legeredményesebb viharsarki lány, akinek egyedül gerendán nem jutott érem.

A vasárnapi vidékbajnokságon hirdettek győzteseket. Ez a rendezvény a csabaiak házi versenyét hozta, csupán a kadeteknél adtak át egy dobogós helyet riválisaiknak.
Békéscsabai helyezések
Ifjúsági szerenkénti bajnokság. Ugrás: 3. Szujó Dorka 12,65, 4. Purguly 11,825, 5. Szabó M. 11,75, 6. Szarka 11,125. Korlát: 2. Szujó Dorka 10,80, 4. Szabó M. 9,60, 5. Purguly 8,650, 6. Szarka 7,90. S. Gerenda: 3. Purguly Zsuzsanna Kíra 11,40, 4. Szujó D. 11,25, 5. Szarka 10,40, 6. Szabó É. 9,45. Talaj: 3. Szujó Dorka 11,75, 4. Purguly 11,15, 5. Szarka 9,25.

Kadet szerenkénti bajnokság. Ugrás: 1. Szujó Hanna 12,70. Korlát: 5. Szujó H. 9,95, 6. Szilágyi 9,90. Gerenda: 1. Szilágyi Nikolett 12,75, 2. Szujó Hanna 12,45. Talaj: 1. Szilágyi Nikolett 12,30, 3. Szujó Hanna 11,95.

Ifjúsági vidékbajnokság. Egyéni összetett: 1. Szujó Dorka 49,00, 2. Purguly 43,20, 3. Szarka 38,80. Ugrás: 1. Szujó Dorka 12,725, 2. Purguly 11,80, 3. Szarka 11,30. Korlát: 1. Szabó Mónika 11,95, 2. Szujó D. 11,50, 3. Purguly 8,30. Gerenda: 1. Szujó Dorka 12,70, 2. Purguly 11,45, 3. Szabó É. 9,75. Talaj: 1. Szujó Dorka 11,75, 2. Purguly 11,60, 3. Szarka 9,75.

Kadet vidékbajnokság. Egyéni összetett: 1. Szujó Hanna 47,95, 3. Szilágyi 46,25. Ugrás: 1. Szujó Hanna 12,225. Korlát: 2. Szujó H. 11,10, 3. Szilágyi 8,95. Gerenda: 1. Szilágyi Nikolett 13,20, 3. Szujó H. 11,85. Talaj: 1. Szujó Hanna 12,60, 3. Szilágyi 12,050.

Edzők: Harangozó Ildikó, Sergeii Butsula, Zsilinszki Tünde, Petrovszki Pál.

Címkék

Békéscsaba

torna